lv en lv nl en lv lv sl lv en nl en lv lv lv ru es lv en lv lv lv lv lv lv en lv lv lv lv en lv lv lv lv en lv lv en lv lv lv lv lv lv en lv lv lv lv lv lv lv lv lv sl lv lv lv lv lv lv lv lv lv lv lv lv lv lv lv lv eu lv en
Alternatīva - barošana ar pudelīti | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Arī tad, ja pa dienu vairs nebaro mazuli ar krūti, vari to turpināt darīt no rīta un vakarā. Tiesa gan, ja tā dara ilgāku laiku, tas galu galā noved pie zīdīšanas beigšanas, taču tas notiek harmoniski un pakāpeniski. Grūtāk ir tad, ja pusi ēdienreizes bērnu zīda ar krūti, bet trūkstošo piena daudzumu piebaro ar pudelīti. Tas parasti nav risinājums ilgākam laikam, jo ēdienreize izvēršas nervoza, un tas nenāk par labu mazuļa kuņģim.
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Pārbaudi, kāds ir tavs noguruma līmenis. Ātrais TESTS
Piemērota pudelīte, piemērots knupītis
Plastmasas pudelītes ir neplīstošas, taču tās viegli var saskrāpēt, kā arī vecāki nereti ļauj bērnam "pašapkalpoties", un tas savukārt veicina kariesa veidošanos. Turpretī stikla pudelītes ir smagas, var saplīst (tas gan notiek ļoti reti), toties ir viegli tīrāmas.
Knupīši mēdz būt gatavoti no silikona vai kaučuka. Pirmajos mēnešos bez problēmām var izmantot viegli tīrāmos, karstumizturīgos silikona knupīšus. Tikai tad, kad bērnam parādās zobiņi, viņš var nokost gabaliņu un aizrīties. Turpretī kaučuka knupīši ir elastīgi, taču, ilgstoši lietojot un sterilizējot, tie zaudē kvalitāti. Retos gadījumos bērniem ir alerģija pret šiem knupīšiem.
Katram vecumam ir paredzēti knupīši ar atbilstošu caurumiņu. Pievērs tam uzmanību - ja caurumiņš ir pārāk liels, mazulis pierod pie vieglas zīšanas un pēc tam negribēs dzert no piemērota izmēra caurumiņa. Ūdenim un tējai ir paredzēts īpaši mazs caurumiņš.
Parasti zīdaiņa ēdienu jau no pirmās dienas var gatavot ar ūdensvada ūdeni. Nav nepieciešams to filtrēt. Ūdeni var mazliet notecināt, lai tas tiešām būtu svaigs, un katrā ziņā uzvāri, visamaz pirmajā pusgadā. Vienīgi akas ūdens (tajā nedrīkst būt vairāk par 50 mg nitrātu uz 1 litru) un ūdens no ļoti vecām svina caurulēm nav piemērots zīdainim. Ja māc šaubas, var izmantot ūdeni pudelēs. Šādā ūdenī nedrīkst būt vairāk par 10 mg nitrātu, 0,02 mg nitrītu, 1,5 mg fluorīdu, 200 mg sulfātu un 20 mg nātrija uz litru.
Zīdaiņa ēdienam jābūt ķermeņa temperatūrā. Pudelītes temperatūru ļoti labi var pārbaudīt pie acs plakstiņa. Tomēr plastmasas pudelītes slikti vada siltumu. Drošāk ir pārbaudīt siltumu ar pilināšanu - uzpilini pāris pilienu uz rokas locītavas iekšpuses. Ja šķidrums ir patīkami silts, tā temperatūra ir piemērota ēdināšanai. Pirms tam pudelīti saskalo, lai siltums sadalītos vienmērīgi. Ar pilināšanas paņēmienu var noteikt īsto knupīša cauruma izmēru: no otrādi apgrieztas pudelītes sekundē jāiztek 1 vai 2 pilieniem.
Piemērota temperatūra. Tieši pirmajos 4 mēnešos mazulis ir ļoti jutīgs. Uzvāri ūdeni un atdzesē līdz temperatūrai, kas šķiet tīkama tavai rokai.
Nomēri sauso maisījumu. Ar mērkaroti precži nomēri vajadzīgo daudzumu. Pētījumi liecina, ka maisījumu pārdozēšana izraisa zīdaiņa pārbarošanu. Tātad - precizitāte ir ļoti svarīga!
Maisījumu ieber ūdenī. Vai ūdens temperatūra ir atbilstoša? Tad ieber sauso maisījumu podelītē un pudelīti aizskrūvē.
Maisījuma izšķīdināšana. Pudelīti sakrati, taču ne pārāk strauji, lai neveidojas putas. Atstāj uz 15 minūtēm, lai atdziest, uzskrūvē knupīti, pārbaudiem temperatūru - un gatavs!
Ar pudelīti ceļā. Gatavo piena maisījumu neturi siltu, jo tajā var savairoties mikrobi. Labāk ielej termosā vērdošu ūdeni un sagatavo maisījumu pirms barošanas vai arī ņem to līdzi atdzesētu un uzsildi pirms lietošanas.
Avots: D. fon Kramma "Zīdaiņu uzturs", R.: Zvaigzne ABC.
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Rīdziniekiem turpmākās četras dienas uzturā iesaka lietot vārītu ūdeni
Liepājā tehnikuma audzēkne sadur skolotāju
Pavasarī Rīgā koncertēs britu zvaigzne Robijs Viljamss
Kā noteikt atmiņas kvalitāti? PLUS "ātrā palīdzība" un vingrinājumi atmiņai
Rudens garša – mini rožu kūciņas
Dabas muzejs ģimenes aicina uz sēņu izstādi
Bērna attīstības kalendārs. Trīs gadi
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Liepājā tehnikuma audzēkne sadur skolotāju
Vai botas drīkst mazgāt veļasmašīnā? Atbild eksperti
Pārbaudi, kāds ir tavs noguruma līmenis. Ātrais TESTS
Kā bērns mācās valodu?
Pa kurieni nāks bērniņš?
Vairāk rakstu no "Bērns"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.